2001/400/EY: Komission päätös, tehty 17 päivänä toukokuuta 2001, sellaisissa kolmansissa maissa, joista tuodun tuoreen siipikarjanlihan jäsenvaltiot hyväksyvät, sijaitsevien laitosten väliaikaisen luettelon laatimisesta tehdyn päätöksen 97/4/EY liitteen muuttamisesta Kiinan kansantasavallan osalta (ETA:n kannalta merkityksellinen teksti) (tiedoksiannettu numerolla K(2001) 1425)



Virallinen lehti nro L 140 , 24/05/2001 s. 0070 - 0071



Komission päätös, tehty 17 päivänä toukokuuta 2001, sellaisissa kolmansissa maissa, joista tuodun tuoreen siipikarjanlihan jäsenvaltiot hyväksyvät, sijaitsevien laitosten väliaikaisen luettelon laatimisesta tehdyn päätöksen 97/4/EY liitteen muuttamisesta Kiinan kansantasavallan osalta (tiedoksiannettu numerolla K(2001) 1425) (ETA:n kannalta merkityksellinen teksti) (2001/400/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita, 22 päivänä kesäkuuta 1995 tehdyn neuvoston päätöksen 95/408/EY(1), sellaisena kuin se on muutettuna päätöksellä 2001/4/EY(2), ja erityisesti sen 2 artiklan 1 kohdan, sekä katsoo seuraavaa: (1) Komission päätöksessä 97/4/EY(3) vahvistetaan väliaikainen luettelo sellaisissa kolmansissa maissa, joista tuodun tuoreen siipikarjanlihan jäsenvaltiot hyväksyvät, sijaitsevista laitoksista. (2) Eläinten terveyttä koskevista vaatimuksista ja eläinlääkärintodistuksista tuoreen siipikarjanlihan tuonnissa tietyistä kolmansista maista 20 päivänä joulukuuta 1994 tehdyllä komission päätöksellä 94/984/EY(4), sellaisena kuin se on muutettuna päätöksellä 2000/352/EY(5), sisällytetään Kiinan kansantasavalta kyseisen päätöksen liitteeseen I, jossa vahvistetaan luettelo kolmansista maista tai kolmansien maiden osalta, joilla on lupa käyttää päätöksen liitteessä II vahvistettuja todistuksia. (3) Kiinan kansantasavallan sallitaan päätöksellä 94/984/EY käyttää todistumallia B, mutta ainoastaan Shanghain kunnan, lukuun ottamatta Chongmingin piirikuntaa, sekä Shangdongin maakunnassa sijaitsevien Weifangin, Linyin ja Qingdaon alueiden osalta. (4) State Administration for Entry/Exit Inspection and Quarantine (CIQ SA) on Kiinan toimivaltainen viranomainen, joka myöntää tuoreeseen siipikarjanlihaan liittyvät todistukset. (5) Kiinan kansantasavalta on toimittanut luettelon kyseisillä alueilla tuoretta siipikarjanlihaa tuottavista laitoksista, joiden vastuuviranomaiset varmistavat olevan yhteisön sääntöjen mukaiset. (6) Elintarvike- ja eläinlääkintätoimisto on tehnyt tarkastuksia varmistaakseen, että yhteisön sääntöjä noudatetaan. Tarkastukset ovat osoittaneet, että Kiinan kansantasavallan ehdottamat laitokset täyttävät asiaankuuluvan yhteisön lainsäädännön vaatimukset. (7) Tämän vuoksi Kiinan kansantasavallan osalta voidaan laatia väliaikainen luettelo tuoretta siipikarjanlihaa tuottavista laitoksista noudattaen neuvoston päätöksessä 95/408/EY eräiden maiden osalta vahvistettua menettelyä. (8) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään tämän päätöksen liite päätöksen 97/4/EY liitteeseen. 2 artikla Tämä päätös on osoitettu kaikille jäsenvaltioille. 3 artikla Tätä päätöstä sovelletaan 24 päivästä toukokuuta 2001. Tehty Brysselissä 17 päivänä toukokuuta 2001. Komission puolesta David Byrne Komission jäsen (1) EYVL L 243, 11.10.1995, s. 17. (2) EYVL L 2, 5.1.2001, s. 21. (3) EYVL L 236, 27.8.1997, s. 20. (4) EYVL L 378, 31.12.1994, s. 11. (5) EYVL L 124, 25.5.2000, s. 64. LIITE "ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA País: CHINA/Land: KINA/Land: CHINA/Χώρα: ΚΙΝΑ/Country: CHINA/Pays: CHINE/Paese: CINA/Land: CHINA/País: CHINA/Maa: KIINA/Land: KINA >TAULUKON PAIKKA> SH= teurastamo. CP= leikkaamo. CS= kylmävarasto."